CELEX: 
Language: el
Date: 1985-02-07 00:00:00
Title: Απόφαση του Συμβουλίου της 29ης Ιανουαρίου 1985 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με τις διεθνείς συνδυασμένες σιδηροδρομικές-οδικές μεταφορές εμπορευμάτων #Συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με τις διεθνείς συνδυασμένες σιδηροδρομικές-οδικές μεταφορές εμπορευμάτων

Avis juridique important

|

31985D0095

85/95/ΕΟΚ: Απόφαση του Συμβουλίου της 29ης Ιανουαρίου 1985 για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με τις διεθνείς συνδυασμένες σιδηροδρομικές—οδικές μεταφορές εμπορευμάτων  

Επίσημη Εφημερίδα αριθ. L 034 της 07/02/1985 σ. 0038 - 0038

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Ιανουαρίου 1985  για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με τις διεθνείς συνδυασμένες σιδηροδρομικές-οδικές μεταφορές εμπορευμάτων  (85/95/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με την οδηγία 75/130/ΕΟΚ (4), όπως τροποποιήθηκε τελευταία από την οδηγία 82/603/ΕΟΚ (5), το Συμβούλιο καθόρισε κοινούς κανόνες για ορισμένες συνδυασμένες μεταφορές εμπορευμάτων μεταξύ των κρατών μελών· ότι, με την οδηγία αυτή, οι ενδοκοινοτικές συναλλαγές που γίνονται με συνδυασμένες μεταφορές ελευθερώθηκαν από κάθε καθεστώς ποσοστώσεων και αδειών ·  ότι, σύμφωνα με τις οδηγίες που εξέδωσε το Συμβούλιο στις 26 Μαρτίου 1981, η Επιτροπή διαπραγματεύθηκε συμφωνία μεταξύ της Ευρωπαϊκής Οικονομικής Κοινότητας και της Ισπανίας σχετικά με τις διεθνείς συνδυασμένες σιδηροδρομικές-οδικές μεταφορές εμπορευμάτων, η οποία θα επεκτείνει τα πλεονεκτήματα που παρουσιάζει η κατάργηση των ποσοτικών περιορισμών, και ιδίως των καθεστώτων ποσοστώσεων και αδειών, στις συναλλαγές με την Ισπανία·  ότι πρέπει, κατά συνέπεια, να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με τις διεθνείς συνδυασμένες σιδηροδρομικές-οδικές μεταφορές εμπορευμάτων εγκρίνεται εξ ονόματος της Κοινότητας.  Τα κείμενα της συμφωνίας της τελικής πράξης επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 12 παράγραφος 2 της συμφωνίας (6).  Βρυξέλλες, 29 Ιανουαρίου 1984.  Για το Συμβούλιο  Ο Πρόεδρος  G. ANDREOTTI  (1) ΕΕ αριθ. C 49 της 21. 2. 1984, σ. 16.  (2) ΕΕ αριθ. C 104 της 16. 4. 1984, σ. 117.  (3) ΕΕ αριθ. C 206 της 6. 8. 1984, σ. 17.  (4) ΕΕ αριθ. L 48 της 22. 2. 1975, σ. 31.  (5) ΕΕ αριθ. L 247 της 23. 8. 1982, σ. 6.  (6) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων, με τη φροντίδα της Γενικής Γραμματείας του Συμβουλίου.